runetrust/blame-folketinget-dk huggingface dataset:
Mette Abildgaard (KF), 2019-03-29:
Min kollega hr. Flemming Møller Mortensen har meget fint redegjort for de forskellige elementer, der ligger i lovforslaget, og jeg vil ikke komme nærmere ind på de dele, der handler om specialtandlægerne eller medicinkisterne, som også fru Jane Heitmann og fru Liselott Blixt redegjorde fyldigt for.
Pernille Blach Hansen (S), 2002-11-22:
Det er tal, der kommer fra Miljøministeriet, og ministeren vil kunne dokumentere senere, at det er rigtigt, at det er de tal, der er blevet oplyst for os under finanslovforhandlingerne, og at forskellen på den nuværende regerings bevillinger til natur og den tidligere regerings bevillinger til natur i årene fra 2002-2005 er på over 0,5 mia. kr. Det vil sige, at man styrker området med 50 mio. kr., og så skærer man 500 mio. kr. Vil hr. Eyvind Vesselbo ikke nok være rar at forsøge at forklare mig, hvordan det kan give en styrkelse af naturområdet?
Rasmus Nordqvist (SF), 2022-05-11:
Så det er ikke for at høre, om ordføreren synes, det er en forkert balance, regeringen har fundet, for det vil jeg ikke bede ordføreren om at kommentere på, men jeg kunne godt tænke mig at høre, hvordan ordføreren mener vi i det næste år kan komme tættere på en mere rettighedsbaseret tilgang og en mere værdibåren tilgang i stedet for en tilgang med fokus på interesser og migration.
Pernille Skipper (EL), 2014-12-18:
Det, jeg ikke forstår ved Dansk Folkepartis tilgang til det her, er, hvorfor vi ikke snakker om, hvordan vi får unge mennesker ud af banderne, i stedet for at snakke om, hvordan vi kan få dem ind i fængslerne, hvor de kan lære nogle flere kriminelle at kende?
Carolina Magdalene Maier (ALT), 2018-11-30:
Jeg udfordrer de fortællinger, som kommer fra bl.a. Dansk Folkeparti, i forhold til at det på en eller anden måde er normalt, at der er social kontrol på nogle af de her gymnasier, og at det er normalt, at de her gymnasier ikke fungerer særlig godt, fordi de danske elever ikke kan lide at være der.
Rosa Lund (EL), 2021-05-06:
Men jeg ved, at jeg senere i dag får rig lejlighed til at stå på den her talerstol og være rigtig sur, så jeg vil egentlig bare tillade mig at glæde mig over imødekommelsen fra regeringen og Socialdemokratiet, som nu vil sætte et arbejde i gang, som kan se på, hvordan lære- og praktiktid faktisk kan komme til at tælle med, når man søger om permanent ophold.
Rasmus Prehn (S), 2008-01-18:
Der er nu sådan en bred tilslutning til det beslutningsforslag, der ligger her om at genindføre gruppeeksamen, fra en række erhvervsorganisationer - her taler vi om Dansk Industri, hvor Charlotte Rønhof i dag har været ude og sige: Lad os nu genindføre gruppeeksamen; vi taler om Dansk Erhverv, der er kommet med sådan en udmelding; vi taler om Foreningen af Rådgivende Ingeniører - faktisk hele vejen rundt.
Keld Albrechtsen (EL), 2004-11-19:
Så vil jeg bare sige, at hr. Henrik Vestergaard jo ikke har været i stand til at forklare ordentligt, synes jeg, over for Folketinget, hvorfor han synes, det er acceptabelt med den vækst i det demokratiske underskud, der sker, når man, samtidig med at man overdrager en masse bemyndigelsesmagt til ministeren her i Folketinget, så flytter det væk fra Ministerrådet i EU, væk fra de folkevalgte ministre og over til komiteerne i Europa-Kommissionen.
Benny Engelbrecht (S), 2009-11-04:
Og man kan diskutere denne tilvalgsordning, som er blevet valgt; det ændrer ikke ved, at det trods alt er en bedre ordning end den hidtidige, for med den ordning kunne vi især i forbindelse med flyselskabet Sterlings krak se, at rigtig mange blev taget på det forkerte ben og desværre tabte mange penge eller blev ladt tilbage i udlandet og måtte rejse hjem på anden vis.
Søren Søndergaard (EL), 2024-01-25:
Altså, når vi har de her debatter, skal vi simpelt hen invitere alle folk, der har været opstillet til Europa-Parlamentet, ind at være med, sådan at vi kan stille dem til ansvar for alle de forslag, de har stillet, og løfter, som de har givet forud for valget, men som der ikke er sket noget med efter valget.
Brian Mikkelsen (KF), 2002-03-13:
DR og TV 2 vil således selv kunne bestemme, om dialogen skal ske gennem videreførelse af de nuværende råd, etablering af lignende råd, men med ændret kommissorium og sammensætning, eller på anden måde såsom direkte dialog mellem borgerne på den ene side og DR og TV 2 på den anden side.
Morten Bødskov (S), 2019-11-21:
De foreslåede ændringer tager bl.a. sigte på at styrke inddrivelsen af gæld over for skyldnere, også dem, der er bosat i udlandet, således at Gældsstyrelsen ved antagelse af en privat inkassator til at bistå med inddrivelsen i udlandet nu får mulighed for, som det hedder, at overvælte omkostningerne på skyldneren.
Marianne Jelved (RV), 2005-06-15:
På den måde tror vi, at vi er i stand til at overbevise flere og flere vælgere om, at de skal støtte Det Radikale Venstre, fordi vi er klar over, at vi har bedre svar på en lang række spørgsmål, ikke på alle, men vi har bedre svar på en lang række spørgsmål.
Line Barfod (EL), 2006-12-13:
Det er jo et politisk valg, at regeringen med fuld opbakning fra Dansk Folkeparti, i strid med det løfte, Dansk Folkeparti gav i sommer om ikke at medvirke til skattelettelser, vælger at give 60 mio. kr. i skattelettelser til landbruget, fordi godsejernes og de store landmænds EU-støtte ikke stiger helt så meget, som de havde forventet.
Anne Sophie Callesen (RV), 2020-06-16:
Så ud over at arbejde for en bedre kvalitet i daginstitutionerne vil jeg også gerne arbejde for, at vi får bedre rammer for et mere fleksibelt arbejdsliv, herunder et arbejdsliv, hvor man kan skrue op og ned i tempo, alt efter hvor man er i sit familieliv og sin tilværelse.
Thomas Jensen (S), 2012-11-27:
Der må jeg bare i forhold til alle de ord, vi lige har hørt fra Liberal Alliances side, og som ikke sagde noget som helst, sige, at er der nogen, man kan betegne som populister, så må det da være Liberal Alliance. Hvad vil Liberal Alliance sige til det unge menneske, som kommer ud på en arbejdsplads, fordi man har fået et sommerferiejob, og bliver sat til at foretage nogle alt, alt for tunge løft, så man måske på den måde får en varig rygskade, en rygskade for resten af livet?
Inge-Lene Ebdrup (V), 2006-05-11:
Privatretlige lejekontrakter er ikke offentligt tilgængelige på nogen måde, så kommunerne skal jo enten ud at have et kny fra lejeren – og det er i øvrigt det, vi så også foreslår huslejenævnene, så det er sidestillet – eller også skal de selv ud og finde ud af, at her er skubbet en mellemmand ind.
Kristian Thulesen Dahl (DF), 2006-04-27:
Det handler om, at der foretages de fornødne anmeldelser og dermed gives den fornødne straf, uanset om det er en bøde eller en strengere straf, der er nødvendig, så de virksomheder, der forbryder sig mod reglerne, rent faktisk også får frataget retten til at drive virksomhed, får pålagt bøder eller får fængselsstraf
Torsten Gejl (ALT), 2020-12-10:
På den anden side af huset hos den økologiske landmand så det lidt mere rodet ud, der var lidt mere forskel i højden på kornet, der var lidt kamille i kornet, og så var der fluer, blomsterfluer, sommerfugle, viber, lærker og i det hele taget biodiversitet.
Lone Møller (S), 2006-02-10:
Så er der faktisk kun én mulighed, og det er at prøve at se, om man kan finde sig et andet arbejde, for der ligger ikke nogen rammer for, at man kan sige: Jeg har altså ret til at få det her behandlet, og jeg vil også meget gerne eventuelt have en klagemulighed for at få afprøvet, hvad man gør i sådan en situation.
Kaare Dybvad Bek (S), 2021-12-09:
Jeg synes jo egentlig, at hr. Rasmus Jarlov har bidraget meget til debatten om folkestyrets betydning og den måde, vi kører det på, og der kunne man selvfølgelig også godt overveje, om det skal blive et fast tilbagevendende forslag, eller om vi er færdige for den her gang.
Morten Messerschmidt (DF), 2021-01-12:
I maj sidste år – altså for godt et halvt år siden – diskuterede vi her i Folketingssalen det helt grundlæggende spørgsmål om, hvordan vi i Folketinget som lovgivere, men jo også som dem, der skal kontrollere regeringen, bedst får helt neutral og saglig kundskab om grundloven og om loves grundlovsmedholdelighed osv.
Helle Løvgreen Mølvig (RV), 2014-10-31:
Det er vedtaget, at ordningen skal evalueres efterfølgende, og at en grundig evaluering skal bidrage til et solidt beslutningsgrundlag, når det skal afgøres, hvilke af de her forsøgserfaringer og resultater der skal udmøntes i generelle tiltag over for alle kommuner.
Ole Sohn (SF), 1999-05-26:
Jeg vil blot gøre den socialdemokratiske ordfører opmærksom på, at ideen - og det fremgår også af forslaget - er, at det skal være en national mindepark, og det er jo af hensyn til de 12.000 danskere, som kom fra hele landet, som blev placeret i Frøslevlejren.
Peter Hummelgaard Thomsen (S), 2019-03-01:
Jeg har fuld respekt for, at man kan have det modsatte synspunkt, men jeg synes både, det er et godt princip, og at det giver god mening på den måde at skelne mellem deltagelse i lokalpolitik og nærdemokratiet – for det fordrer nemlig deltagelse, som ordføreren selv siger – og så i den rettighed, det er, at have valgret ved nationale valg.
Sandy Brinck (S), 2004-05-06:
Det kan være, at vi kan få det mere afklaret i løbet af udvalgsarbejdet, for der er i hvert fald noget her, når man læser teksten bogstav for bogstav, som ikke stemmer helt overens med den fortolkning, som hr. Ulrik Kragh lægger frem på vegne af Venstre.
Rosa Lund (EL), 2024-05-29:
Vi har i Enhedslisten haft et forslag oppe at vende om, at kvinder på Færøerne skulle kunne tage til Danmark og få abort, og det skulle Danmark så betale for, for på den måde at sikre, at der bliver en lettere adgang, kan vi jo så kalde det, til abort i hele rigsfællesskabet.
Jane Heitmann (V), 2014-01-29:
Jeg spurgte i al fredsommelighed til beslutningsforslag B 54 og ikke til det lovforslag, som ministeren har sendt i høring, og jeg ville ærlig talt sætte pris på, hvis ministeren ville gøre sig den ulejlighed at forholde sig til det spørgsmål, jeg har stillet.
Per Stig Møller (KF), 2003-03-19:
Vi har hele tiden arbejdet kraftigt for en fredsløsning i Mellemøsten, og vi har sagt til amerikanerne: Vær nu med til at offentliggøre resultatet fra kvartetten, som altså består af Rusland, USA, EU og FN. Jeg sad på EU's formandsplads i 6 måneder.
Frank Aaen (EL), 2008-02-21:
Det kan ikke altid bevises, hvem der har gjort det, men det var jo hele den debat, der var og er, at det var utilfredse anden- eller tredjegenerationsindvandrere, der stod bag de her forskellige former for vold, og det var det, der fik hr. Søren Pind til at komme med sine udtalelser.
Colette L. Brix (DF), 2003-11-21:
Sidst, men ikke mindst, kunne jeg godt tænke mig at se, hvordan et forslag som dette står mål med regeringens erklærede iværksætterpolitik. Værsgo, her er lige en ny økonomisk byrde til de små virksomheder, der skal hyre deres første medarbejdere; et skridt, der i forvejen er meget, meget svært at tage.
Helge Adam Møller (KF), 2004-06-02:
Søvndal, over for dem, der ikke kender forhistorien, at insinuere, at man ikke aner, hvad et parti mener, og det her siger jeg som formand for Forsvarsudvalget, hvor vi også har haft en række møder: Deres holdning er lige så klart markeret som alle andre partiers.
Astrid Krag (S), 2018-12-20:
Nu er det jo heldigvis ikke udlændinge- og integrationsministeren, men danskerne, der skal afgøre, hvad der er sløjt og ikke sløjt, og hvad der peger i den rigtige retning, når vi snakker om det kommende valg og om, hvem der skal overtage Statsministeriet.
Sophie Løhde (V), 2008-11-25:
I betragtning af, at Enhedslisten er et parti, der jo ofte står her i Folketingssalen og beklager sig over, at der ikke sker noget for de unge, og at det ene, det andet og det tredje også er for dårligt, hvordan kan så være, at man endnu en gang ønsker at stemme imod nogle konkrete forbedringer, ikke bare for de få, men for de mange?
Jan E. Jørgensen (V), 2024-04-04:
Med en markant forbedring af beskæftigelsesfradraget kommer over 3 millioner danskere til at betale mindre i skat, og i alt vil næsten 2 millioner danskere opleve, at de betaler mindre i skat på den sidst tjente krone, hvilket vil motivere til at gøre en ekstra indsats.
Preben Bang Henriksen (V), 2014-03-13:
Med det lovforslag, som vi har foran os her, der er fremsat af boligministeren, og som vedrører udlejning af grunde til sommerhuse, brydes der med dette princip – der brydes med det i § 1, stk. 4, hvor der netop står, at loven går forud for parternes aftale.
John Dyrby Paulsen (S), 2011-05-24:
Det er mere en bekymring for hr. Jesper Langballe – og den tager jeg da med mig – bl.a. fordi det jo er meget, meget berigende at diskutere det her med hr. Jesper Langballe, så det er mest en bekymring for, at vi ikke kommer til at have den der diskussion fremadrettet.
Inge-Lene Ebdrup (V), 2004-06-01:
Når vi kigger på høringssvarene, er der en række høringsparter - og i øvrigt også en række kommuner i den almene debat - som efterlyser muligheder for at blande ejerformer, især i problemramte områder, og jeg kan også se af høringssvarene, at der er mange, der er enige i forslagets grundtanker.
Eyvind Vesselbo (V), 2006-02-02:
På den baggrund må vi afvise SF's beslutningsforslag, med henvisning til, som ministeren også klart gav udtryk for, at regeringen arbejder seriøst med at undersøge fordele og ulemper ved biobrændsler, herunder også med at sikre flere penge til en fortsat forskningsindsats på området.
Henning Hyllested (EL), 2020-06-09:
Altså, ministeren siger, at ministeren godt vil fremskaffe nogle midler, så vi kan udvikle det beslutningsgrundlag, der til sin tid skal ligge, for at vi kan træffe en kvalificeret beslutning, når vi sidder i infrastrukturforhandlingerne – ja, jeg har også sagt det her i min ordførertale, ikke?
Sophie Løhde (V), 2024-01-31:
Jeg er ikke enig i, at det er en god idé at sige, at vi ikke skal beskæftige os med palliation i arbejdet med kræftplan V, og det er også derfor, jeg tilkendegiver meget tydeligt i dag, at det arbejde, vi har sat i gang i regi af Sundhedsstyrelsen med det faglige forarbejde til en kommende kræftplan V, handler om at styrke palliationsområdet.
Peter Skaarup (DF), 2002-11-28:
Vi har også i Dansk Folkeparti nøje drøftet, hvordan vi skal stille os til spørgsmålet, og vi kunne godt tænke os med den debat, der også har været her under andenbehandlingen, at man får en ny udvalgsbehandling af sagen, hvorefter man så kan drøfte de ændringsforslag, der er stillet - specielt ét af dem er vi lidt optaget af - så vi foreslår altså, at lovforslaget kommer til fornyet udvalgsbehandling.
Lars Løkke Rasmussen (V), 2016-03-15:
Det var efter vores mening en alt for firkantet måde at opgøre det på, som også fanger mennesker ind, som altså midlertidigt bare ikke har nogen økonomi: selvstændige, folk, der er et eller andet sted i deres uddannelsesforløb, hvor det lige om lidt er sådan, at håbet bliver tændt.
Rasmus Prehn (S), 2010-02-10:
Så kan det godt være, man ligger lidt højt med hensyn til sygefravær, og der er da ingen tvivl om – det har ministeren også fuldstændig ret i: Lad os da kigge på, hvad man kan gøre for at lære af de bedste kommuner; det har vi fra Socialdemokratiets side altid gået ind for.
Martin Lidegaard (RV), 2022-05-20:
Men noget af det, der slog mig allermest den her gang efter at have deltaget i de 2 dages konference, var i forhold til alle os, der drømmer om at skabe flere investeringer og en større økonomisk aktivitet, der også skal kunne give grobund for større selvstændighed på det økonomiske område især, manglen på arbejdskraft, som vi jo også bøvler med her i Danmark, men hvor der dog er et større arbejdsmarked at tage af, kan man sige, og også en større tilgang af udenlandsk arbejdskraft.
Mikkel Dencker (DF), 2016-11-10:
Så jeg skal bare have ordføreren til at bekræfte, at det er midlertidige arbejdspladser, der er tale om, og at de her 6.000 personer, som ordføreren nævnte i sit indlæg, så må finde noget andet at lave, når de kystnære havvindmøller måske er bygget færdige , hvis de overhovedet bliver bygget.
Henning Hyllested (EL), 2015-04-16:
Enhedslisten er naturligvis glad for at kunne bidrage væsentligt til den her indsats mod social dumping på landevejene, og indsatsen består jo af en markant øget kontrol, fordoblede bødestraffe og sanktioner ved ulovlig cabotagekørsel – eller skal vi kalde det piratkørsel? – en øget indsats og fokus på skuffeselskaber, men måske vigtigst af alt et fokus i branchen på problemet med underbetalte og dårligt uddannede chauffører, som iøvrigt har et meget afslappet forhold til færdselsloven i al almindelighed og alkohol i særdeleshed.
Keld Albrechtsen (EL), 2002-12-10:
For ministeren siger, at den aftale ikke har noget med det her lovforslag at gøre, men kravet har ikke desto mindre været, at man skulle stemme for den her liberalisering for at få lov til at deltage i forhandlingerne om en kommende aftale vedrørende trafikken på Bornholm.
Peter Skaarup (DF), 2001-10-24:
Vi fik detaljerede oplysninger i § 20-spørgsmål og -svar her i Folketinget, men i forbindelse med mange af de andre sager, vi har været inde på - vi ved, at der er flere terrorister, som har søgt om opholdstilladelse i Danmark, har fået asyl osv. - kan vi ikke få nogen oplysninger om. Hvordan kan det være, at vi kan få oplysninger om den irakiske hærchef, om Talaat Fouad Kassem, en ægyptisk terrorist, men vi kan ikke få oplysninger om så mange andre, der også har med terrorisme at gøre, med ophold i Danmark?
Claus Larsen-Jensen (S), 2000-04-11:
Jeg vil gerne spørge fru Elisabeth Arnold, om ikke det er temmelig klart, at de central- og østeuropæiske lande, der ønsker medlemskab af EU, ønsker et fuldgyldigt og ikke et discountmedlemskab, og at de betragter det at deltage så hurtigt som muligt på samtlige områder som værende en accept af ligeværdighed med os andre i den vestlige del, og at det, at man tilslutter sig Den Økonomiske og Monetære Union, jo ikke påvirker niveauet umiddelbart, men skaber orden i landenes økonomi og dermed en stabilitet og nogle forudsætninger for, at landene rent faktisk kan klare omstillingsprocessen og blive en integreret del af den europæiske udvikling, så vi også over tid kan øge den økonomiske vækst og beskæftigelsen og dermed velstanden og velfærden i Øst- og Centraleuropa.
Theresa Berg Andersen (SF), 2023-04-14:
Det der med, at vi sætter to socialrådgivere på i svære sager, og det der med, at vi ser på søskende, og at vi får en model for at videreuddanne familierådgivere og socialrådgivere, tror jeg er vigtige elementer i det her, så sådan nogle ting her kunne have været undgået.
Ole Vagn Christensen (S), 2002-01-30:
»Vil ministeren redegøre for, hvorfor regeringen vil stoppe tilskuddet til Nordvestjysk Folkecenter for Vedvarende Energi, som udfører forskningsbaseret erhvervsrettet innovation inden for førkommercielle vedvarende energi-teknologier i forhold til målgruppen, som er mindre og mellemstore virksomheder?«
Kim Edberg Andersen (NB), 2023-06-01:
det her med, at det godt kan være, det er en lille population og vi skal hjælpe børnene – det skal vi – men det er et forsøg, og jeg har det sådan lidt: Hvorfor kunne vi ikke, i stedet for at lave forsøg på danske børn, nøjes med at kigge på de udenlandske erfaringer og så lære af dem først og så ligesom stoppe det midlertidigt? For behandlerne i Danmark har jo selv sagt: Arh, vi var lige friske nok med det lige i starten.
Carsten Kudsk (DF), 2016-12-08:
Jeg kunne godt tænke mig at spørge ordføreren: Når der nu er den her tvivl – altså i forhold til rapporter, der siger, at der foregår den her organtransplantation eller andre ting – hvad mener ordføreren så om, at kommuner i Danmark står i kø for at komme til Kina for at få nogle samarbejdsaftaler?
Høgni Hoydal (T), 2006-06-01:
Men konklusionen på forholdene, som de er i dag, mellem Danmark, Færøerne og Grønland, er jo stadig væk, at vi kunne sige, at politikken i henhold til Færøerne og Grønland er et udtryk for fagre gamle verden, og man forsøger stadig væk at bruge de samme metoder, som man har brugt de sidste 50-100 år, til at forsøge at holde sammen på sit territorium.
Rune Lund (EL), 2007-02-08:
For i 2000, i tidsskriftet Tidehverv på side 27, skriver hr. Søren Krarup: Menneskerettighederne er virkelig vor tids fordærvsmagt, djævelen i skikkelse af en humanitær lysengel, forfalskningen og sammenblandingen af gud og menneske, himmel og jord.
Henrik Møller (S), 2022-05-03:
Det er godt, ikke kun for samfundsøkonomien, men også for de mange kontanthjælpsmodtagere, langtidsledige, ikkevestlige indvandrere, dem, som har stået bagerst i jobkøen, og som nu også er kommet med i verdens bedste fællesskab: arbejdsfællesskabet.
Mette Frederiksen (S), 2021-01-19:
Jeg synes, der er en enkelt ting, der bliver glemt i opremsningen omkring de børn, der tilhører folk, der har forladt Danmark og erklæret deres loyalitet over for kalifatet og Islamisk Stat, nemlig at hvis man, som Enhedslisten foreslår, tager de børn til Danmark, så følger deres mødre med, og det vil sige en gruppe af voksne mennesker, der med fuldstændig åbne øjne har vendt ryggen til Danmark, til frihed, til demokrati og – givet – for nogles vedkommende direkte bidraget til at underminere vores demokratiske fremtid og vores sikkerhed.
Eva Kjer Hansen (V), 2001-04-19:
Jeg vil derfor gerne spørge fru Anne-Marie Meldgaard, om fru Anne-Marie Meldgaard er fuldstændig ligeglad med den enkelte lønmodtagers anonymitet og fuldstændig ligeglad med, om det er den enkelte lønmodtager, der tager stilling til, om man vil offentliggøre sine lønoplysninger eller ej.
Henriette Kjær (KF), 2000-01-20:
Vi frygter, at det kan føre til, at den forenkling, der med direktivet lægges op til, går fløjten, fordi ministeren nu vil få bemyndigelse til at fravige de mere enkle principper. Der kan med en ubegrænset ministerbemyndigelse skabes usikkerhed i de virksomheder, der bruger nogle af disse biocidmidler.
Pernille Rosenkrantz-Theil (S), 2020-12-03:
Og jeg har som sagt simpelt hen ikke hørt Dansk Folkeparti køre det op som hovedkrav i forbindelse med finanslovsforhandlinger og andet, mens man sad som støtteparti for den tidligere regering, så det er først nu, hvor man sidder i fuld opposition, man opfatter det som et problem.
Lars Christian Lilleholt (V), 2023-04-21:
For os er det helt afgørende, at det er de bedste, der bliver ansat, og det er uanset politisk farve, og at vi har et embedsværk i Danmark, som er upolitisk, og hvor man kan have tillid til, at embedsmændene gør det, der skal gøres, og gør det på Danmarks vegne.
Joachim B. Olsen (LA), 2011-12-19:
9.600 kr. synes jeg faktisk er ganske rimeligt, når man tager i betragtning, at mange af de familier kommer fra fattige lande, og når de kommer til Danmark, kan de ikke sproget, og de har ikke kompetencerne til at gøre sig på det danske arbejdsmarked – i hvert fald ikke til at få højtlønnede job.
Allan Niebuhr (KF), 2006-11-29:
Men det, jeg spurgte om før, var: Hvordan kan det være, at Det Radikale Venstre og hr. Ole Glahn ikke, mens man sad med regeringsmagten og havde flertal bag sig til at gøre, hvad man ville, kom med forslag om at lave en økologipakke som den, den nuværende regering og Dansk Folkeparti nu står fadder til?
Signe Munk (SF), 2022-03-16:
Det ene element er, at vi – det er meget vigtigt – kan få sat gang i et demonstrations- og udviklingsprojekt, som klimaministeren får bemyndigelse til at igangsætte, så vi faktisk kan finde ud af, hvor godt teknologien virker, hvad den koster, og hvilken skala det er, at vi kan få CO 2 -lagring i den danske undergrund op på.
Nick Zimmermann (DF), 2023-09-07:
Han fortæller i dag til TV 2 Nyhederne, at han er rigtig ked af det, og at han er rigtig skuffet over regeringen, for i Næstved kan de ældre nu ikke længere få støvsuget af hjemmehjælpen; de skal i stedet for selv investere med egne penge i en robotstøvsuger.
Karen Ellemann (V), 2012-10-10:
Det første spørgsmål lyder: Når ministeren i en pressemeddelelse fra den 2. oktober 2012 har anført, at den fejlbehæftede tilsynsrapport fra Kvalitets- og Tilsynsstyrelsen tydeligvis ikke gavner udviklingen af vores skoler, mener ministeren så, at en ikkefejlbehæftet liste med skoler, der er fagligt udfordret, vil kunne gavne udviklingen af vores skoler?